hu en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky ky ky ky ru ky ky ru ky ky ky ky ky ky ky ky ky ky ky ky ky ky ky ky ru hu ru ky ru ky ru ky ru ky ru ky ru cv ky ru ky ky ru ky ky bg ky ru ru ky ru ky ru ky ru ky ru ky ru ky ru da fr
"Фабула", 29.09.11 - 12-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Колдонуп жүргөн символикаларыбызды ыйык сактайлы!
Элибиз кылымдар бою көксөгөн максатына жетип, эркин мамлекет болгонуна 20 жыл толгону менен, туруктуулукту ыйык сактагандын ордуна "өзгөртөбүз" дегендер пайда болду. Символикаларыбызды эл өзү мыйзам чегинде кабыл алды. Эми символикаларыбыз жөнүндөгү туруксуз ойлордун талаш-тартыштардын эч кандай кереги жок эле.
Эгерде символикаларыбызды өзгөртө берсек, эл аралык абалда Кыргызстан жеңил баага туш болот.
Конкурс боюнча кабыл алынган гимнибиздин автору Жалил Садыков - классик. Гимнибиздин бир да сөзүн өзгөртүүгө болбойт. Кыргыз тилин толук түшүнө албаган бирөө "бейкуттук" деген жаман сөз деп чыкты. "Бейкуттук" деген сөздү изилдеп чыктык, "жымжырттык, тынччылык" дегенди түшүндүрөт дегендер да чыкты, анысына рахмат.
Дагы кайталайм, "бейкуттук" деген кой үстүндө торгой жумурткалаган жыргал заман дегенди түшүндүрөт. Бейкуттук деген сөздөгү бей деген мүчө эмес, уңгу сөздүн мууну. "Бей" деген кошулган сөз жаман болсо, "бейиш, бейпил" деген сөздөр да жаманбы? Бул сөздөр синоним деле эмес, ар биринин өзүнчө мааниси бар экендигин элдин баары эле түшүнөт. Гимндин кайырмасында калыптанып, эч ким ката деп эсептебеген бир ката бар: "Алгалай бер, кыргыз эл" эмес, "Алгалай бер, кыргыз эли" болуш керек.
Жогорку Кеңештин депутаттары гимнибизден болгону 4 сүйлөмдү гана өзгөртөбүз дешет:
"Бейкуттук" деген сөз - "береке кут консун" деп алмаштырылат экен, береке кут деген бейкуттук дегенди эле түшүндүрөт. Оңдобой эле коюшсун, же оңдоп, "атак-даңк" алгылары келип жатышабы? Оңой жерден даңк алгылары келет экен, сонун, кыска-нуска сөздү бузуп. "Өз тагдырың колуңда" дегенди "өнүгүүнүн доорунда" деп өзгөртүшөт экен, өнүгүүнүн доорунда дегендери өнүгүүгө чакырбайт! Жалил Садыковдун "өз тагдырың колуңда" дегени өзүңдүн гана аракетиң менен, күрөшүң менен өнүгүп-өсөсүң деген чакырыкты жар салат, кандай терең маанидеги сөз!
Депутаттар "кызыл түс кандын өңү дешет, туура! Кызыл каны жок адам жашамак беле. Адам өлгөндө денеси жерге берилет, муну билбеген эч ким жок. Жаны көккө учат дешет. Бардык жаныбарлар, куштар, кызыл каны менен жашоо кудуретине ээ да. Дүйнөдөгү көп эле өлкөлөрдүн желеги чылкый кызыл же кызыл түс аралаш. Туубузду көк түскө алмаштырабыз дегендердин эмнени ойлогонун билгендер бар болду бекен?
Колдонуп жүргөн символикаларыбызды, өзгөртүүгө жумшалуучу каражатты тилибизди өнүктүрүүгө жумшасак сонун болот. Колдонулуп жүргөн символикаларыбыз кут болсун!
Кыргыз элинин турмушунда жылдыздай жанып жымыңдап турган эң бир ооматтуу мезгилдерде да, кыргыз мамлекетинин бүтүндүгүнө да, эң бир жооптуу, эң бир урунттуу убактарда ар дайым Манас руху урпактарын колдоп-коргоп алга сүрөп келген. Ар дайым ушундай болуп келген. Бул Манас дүйнөсүнүн керемет касиетине байланыштуу, Көк Теңирден түшүп турган купуя куттуу күч.
"Кулаалы таптап куш кылдым, Курама жыйып журт кылдым", "Бөлүнбө кыргыз бөлүнбө, бөлүнүп калды кыргыз деп, бөтөн элге кеп кетет", - деген Айкөл Манастын даанышман осуяты ар дайым эсибизде турат. Биримдигибизди, мамлекеттүүлүгүбүздү сактап ынтымактуу болууга, жаркын келечекке үндөгөн кеменгер саптар эгемендүү мамлекетибиздин 20 жылдыгын белгилеп, учурда да өзгөчө бир күч менен жаңыланып, жаңырыктап турду.
Кыргыз Республикасынын Эгемендүүлүгүнүн 20 жылдыгын майрамдоонун ыйык рамазан айын, орозо айтка туш келгендигин, таланты менен ааламды таңыркаткан дүйнөлүк залкар жазуучу Чыңгыз Айтматовдун жана кыргыз рухунун кудуреттүү колдоочусу болгон Айкөл Манас атабыздын эстелигинин борбордук Ала-Тоо аянтына орнотулуп, эгемендик күнүндө ачылыш аземи болгондугун келечегибизге өзүнчө бир жакшылыктын жышааны деп билдим. Айкөл Манастын айкелин ачуу аземинде кайдан жайдан топ куштун капилет пайда болуп, эстеликтин үстүнөн ары-бери чарк айланып учуп турушу тегин жерден эмес. Купуя сырдуу дүйнөдө биздин билгенибизден биле элегибиз көп. Көк Теңирдин пенделерге оңой менен чечмеленбес өзүнчө сыры, өзүнчө мыйзамы бар. Ал чексиз аалам койнунда өзүнүн айбаттуу шоокумун салып, таң каларлык гармониясы менен айбарланып, кээде бууракандап албууттанып толуп-ташып чыкса, бирде ачуу чабытынан жана түшүп, ажайып мээримин салып, оомал-төкмөл дүйнөнүн жакшылыгын ыроолоп, теңир менен үндөшүп, боорлошуп кетип турган керемет күчүн купуя шардана кылып тургандай.
"Манас" эпосунун 1000 жылдыгын дүйнөлүк деңгээлде майрамдоо учурунда да ар кимге эле оңой менен көрүнө бербеген купуя сырдуу кубулуштар байкалган. Аалам кыйырынан пайда болгон айбарлуу дүйнө а балким, ата-бабалардын арбагы, Айкөл Манастын айбаттуу кошууну улуу мааракеге көк Теңирден кайкып келип көз салып тургандай сезим болгон. Он сегиз миң аалам оңой менен чечмеленбеген сырдуу дүйнөсү менен шоокумданат. Ырас, "Ай күнгө барабар, арбагы тирүү Манас бар".
Элибиздин көптөн күткөн тилеги орундалып, Ала-Тоо аянтына айкөл Манастын айкелинин орнотулганы, бул окуянын ыйык рамазан айында мамлекетибиздин эгемендик күнүндө өзгөчө аян, сүйүнөрлүк белгилер менен коштолуп турмушка ашканы өзүнчө бир жакшы жышаан берип, келечекке болгон үмүтүбүздү арттырат. Өлкөбүздүн турмушундагы ушул зор окуяны утурлай, Манас дүйнөсүн үйрөнүү жана кадырлоо боюнча мыйзамдын кабыл алынышы да өзгөчө жакшы жөрөлгө. Буга чейин мындай мыйзамды кабыл алууга эч бир бийлик, эч ким батына алган эмес. Буйруса, бул мыйзамдын коомдук турмушубуздагы мааниси өзгөчө зор, келечеги кең болот. Элибиздин бактысы, мамлекетибиздин бүтүндүгү үчүн Манас руху жакшылыгын арттыра берсин. "Өңгөнү коюп, Манасты айт" деген нусканын мааниси канчалык терең экенине ой чаргыталычы.
...Айбарланган Манас рухунун ооматы артып, Айкөл Манастын айкели ордо калаабыздын чок ортосунан, Ала-Тоо аянтынан орун тапканы керемет рух сүрөп, Манас өзү келгендей болду. Манас дүйнөсү шоокумун салып турду. Биз ар дайым жакшы ойлоого, керемет дүйнөнүн сырларын кабылдай билүүгө үйрөнүшүбүз керек. Айкөл Манастын руху менен жакшылыктарга умтулушубуз керек. Айкөл Манастын элеси ар кимибиздин дараметибизге жараша, тукумубузга жараша жан дүйнөбүзгө чагылышып түшүп туруучу өзгөчө касиеттүү керемет кубулуш.
Бул айкелде Манастын 23-25теги курагы чагылдырылган. Айкөл Манас тулпарын алкынтып, тизгинин бек кармап, үзөңгүнү чирене тээп, илгери үмүт менен Ала-Тоосуна, калайык-калкына көз салып турат. Манас ынтымакта жашоонун, биримдиктин, айкөлдүктүн, мамлекеттин бүтүндүгүн сактоонун, ал үчүн жакшы мамиле күтүүгө чакырган, элдерди достоштуруунун символу эмеспи. Айкөлдүн ырайында да акылгөйлүк менен мээрим жана сабырдуулук чагылдырылган. Мамлекетибиздин бүтүндүгүн сактап, бактылуу келечегин камсыз кылуу үчүн эң алды ар дайым Айкөл Манастын осуяттарын туу тутуп даанышман ой менен жашап, сабырдуу болушубуз керек.
...Ала-Тоо аянты ээси келгендей шаңкайып, шаңдуу да, сүрдүү да көрүнө түштү. Дүйнө жүзүн керемет таланты менен дүңгүрөткөн залкар жазуучу Чыңгыз Айтматовдун, ааламды таң калтырган касиеттүү руху бар Манас атабыздын айкелинин орнотулганына шүгүрчүлүк келтирип сүйүнүшүбүз керек. Бул окуя мамлекетибиздин 20 жылдыгындагы өзгөчө куттуу баян, жакшы иш башы болуп калды. Буйруса, мындан ары рухубузду кубантып жакшы саамалыктардын чабыты шаңшып чыгып, улуттук дөөлөттөрүбүздүн сыймыгын арттырган азаматтык иштердин ооматы жүрө бермекчи.
Ушу кезде борбордук аянтка тургузулган эстеликтерге ар ким өз оюн айтып жатат. Кандай айтса ал ошол адамдын жеке пикири.
Жайшы ойлосок, жакшы айтсак сөз нугу, ой чабыты ошол жакка кетет. Жакшы кылмак да өзүбүздөн. Сабыр кылып, жакшы ойлонгонго, жакшы тилек кылганга не жетсин. Баарына эл тараза, мезгил өз баасын берет.
Эң башкысы, кыргыз элинин күткөн тилеги орундалып, Ала-Тоо аянтына Айкөл Манастын, дүйнөлүк залкар жазуучу Чыңгыз Айтматовдун айкели орнотулду. Мына ушунун өзү жаркын келечекке куттуу дарбазанын ачылганы деп ойлосок болот. Кеп мааниси ушунда жатат. Азыр элибиздин Манастын осуяттарын аткара алуучу, анын жолун улантуучу айбаттуу, акылгөй лидер, эл башчы качан чыга келер экен деп жакшылыкка тилек кылып турган чагы.
Чексиз ааламда ооматы артып, жакшылыктын жышаанын жандыра турганын сыймыктануу менен байма-бай айта берүүчү сөз удулу келди.
Кыргыз Республикасынын Журналисттер союзунун Манас Руху сыйлыгынын лауреаты.
кыргыз тилиндеги гезит "Форум"
email • архив • редакция
Бабанов өзү түптөгөн "Республика" партиясынын атынан "Өлкө үчүн!", "Республика үчүн!" деген ураан алдында күркүрөгөн той берди...
Мышык майга жетпей, "сасык" дейт...
Т.Акматов менен М.Абакировдун "разборкасы"…
БАКИЕВЧИЛЕР БИЙЛИККЕ КАЙТСА, САДЫРКУЛОВГО ТАГДЫРЛАШ БОЛОРБУЗ!
"Республика" Таласта Ала-Тоодой эт тартып, Ала-Көлдөй чык кылды
өтчү мезгил эми келди
Эмил Алиев, "Ар-Намыс" партиясынын төрагасынын орун басары:
"Келгиле комиссия түзөлү, иликтейли" - дешип, жеке кызыкчылыктарын көздөп атышат"
Мирбек Асанакунов, Ысык-Көл облусунун губернатору:
"Менин губернатор болуп дайындалышым саясатка да, шайлоого да байланыштуу эмес..."
Кара жаак акын Калык атанын
"Анарбайдын көпүрөсү - Европага байланыштырган көпүрө"
Ишенимге ээ боло албаган тыюу салууну тандайт
Колдонуп жүргөн символикаларыбызды ыйык сактайлы!
Псориаз- териңди тескери сыйрыйт!
ActionTeaser.ru - ???????? ???????